ΚΑΝΟΝΙΣΜΟΣ (ΕΟΚ) αριθ. 1444/93 ΤΗΣ ΕΠΙΤΡΟΠΗΣ της 11ης Ιουνίου 1993 περί αντικαταστάσεως του παραρτήματος του κανονισμού (ΕΟΚ) αριθ. 3805/92 που καταρτίζει, για το 1993, τον κατάλογο των σκαφών μήκους άνω των οκτώ μέτρων τα οποία επιτρέπεται να αλιεύουν γλώσσες σε ορισμένες περιοχές της Κοινότητας, χρησιμοποιώντας δοκότρατες των οποίων το συνολικό μήκος υπερβαίνει τα εννέα μέτρα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για τη θέσπιση ορισμένων τεχνικών μέτρων διατήρησης των αλιευτικών πόρων (1), όπως τροποποιήθηκε τελευταία από τον κανονισμό (ΕΟΚ) αριθ. 3034/92 (2), τον κανονισμό (ΕΟΚ) αριθ. 3554/90 της Επιτροπής της 10ης Δεκεμβρίου 1990 για τις λεπτομέρειες για την κατάρτιση του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να αλιεύουν γλώσσες σε ορισμένες περιοχές της Κοινότητας χρησιμοποιώντας δοκότρατες των οποίων το συνολικό μήκος υπερβαίνει τα εννέα μέτρα (3), και ιδίως το άρθρο 1 παράγραφος 1, Εκτιμώντας: ότι, στο άρθρο 9 παράγραφος 3 στοιχείο γ) του κανονισμού (ΕΟΚ) αριθ. 3094/86 προβλέπεται η κατάρτιση ετήσιου καταλόγου των σκαφών συνολικού μήκους μεγαλύτερου των οκτώ μέτρων, τα οποία επιτρέπεται να αλιεύουν γλώσσες εντός των ζωνών οι οποίες απαριθμούνται στην εν λόγω παράγραφο 3 στοιχείο α), χρησιμοποιώντας δοκότρατες συνολικού μήκους μεγαλύτερου των εννέα μέτρων- ότι, ο εν λόγω κατάλογος για το 1993 δημοσιεύτηκε ως παράρτημα στον κανονισμό (ΕΟΚ) αριθ. 3805/92 της Επιτροπής (4)- ότι οι αρχές ορισμένων κρατών μελών έχουν ζητήσει να γίνουν τροποποιήσεις στο παράρτημα του κανονισμού (ΕΟΚ) αριθ. 3805/92 αναφορικά με τα πλοία τα οποία πληρούν τις προϋποθέσεις του άρθρου 1 παράγραφος 2 του εν λόγω κανονισμού- ότι οι τροποποιήσεις αυτές αφορούν την αντικατάσταση, την προσθήκη ή/και την απόσυρση σκαφών, καθώς και τα τεχνικά χαρακτηριστικά ορισμένων από τα σκάφη που εμφαίνονται στον κατάλογο- ότι στις αιτήσεις των εθνικών αρχών επισυνάπτονται όλες οι πληροφορίες που απαιτούνται δυνάμει του άρθρου 2 του κανονισμού (ΕΟΚ) αριθ. 3554/90- ότι, από την αξιολόγηση των στοιχείων αυτών, καθίσταται εμφανέστερη η συμμόρφωσή τους προς την προαναφερόμενη διάταξη και ότι είναι σκόπιμο συνεπώς να τροποποιηθεί ο ανωτέρω κατάλογος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 3805/92 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Ιουνίου 1993.

[Source: multi_eurlex | Tokens: 2507]